nahid-hub/BLUGE-bengali-wikipedia-section-title-prediction huggingface dataset:
যুদ্ধের পর আরবরা শতাব্দী প্রাচীন উসমানীয় সালতানাত থেকে মুক্ত হয় এবং ফ্রান্স ও যুক্তরাজ্যের ম্যান্ডেট শাসনের অধীনে আসে। ম্যান্ডেট শেষ হলে হুসাইনের পুত্ররা ট্রান্সজর্ডান(পরবর্তীতে জর্ডান), সিরিয়া ও ইরাকের বাদশাহ হয়। সিরিয়ার রাজত্ব স্বল্পস্থায়ী হলেও হুসাইনের পুত্র ফয়সাল এরপর নবগঠিত ইরাকের রাজত্ব লাভ করেন।

সঠিক অনুচ্ছেদ শিরোনাম কোনটি?
titleA. জীবন
titleB. ১ম বিশ্বযুদ্ধ
titleC. আরব বিদ্রোহ
titleD. বহিষ্কার ও মৃত্যু
উত্তর: titleB
উমর মক্কার কুরাইশ বংশের বনু আদি গোত্রে জন্মগ্রহণ করেন। তার বাবার নাম খাত্তাব ইবনে নুফায়েল এবং মায়ের নাম হানতামা বিনতে হিশাম। তার মা বনু মাখজুম গোত্রের সদস্য ছিলেন। যৌবনে তিনি মক্কার নিকটে তার বাবার উট চরাতেন। তার বাবা বুদ্ধিমত্তার কারণে গোত্রে সম্মান লাভ করেছিলেন। উমর বলেছেন : "আমার বাবা খাত্তাব ছিলেন একজন কঠোর প্রকৃতির মানুষ। তিনি আমাকে দিয়ে কঠোর পরিশ্রম করাতেন। যদি আমি কাজ না করতাম তবে তিনি আমাকে মারধর করতেন এবং ক্লান্ত হওয়া পর্যন্ত কাজ করাতেন।"

ইসলাম পূর্ব আরবে লেখাপড়ার রীতি বেশি প্রচলিত ছিল না। এরপরও তরুণ বয়সে উমর লিখতে ও পড়তে শেখেন। নিজে কবি না হলেও কাব্য ও সাহিত্যের প্রতি তার আগ্রহ ছিল। কুরাইশ ঐতিহ্য অনুযায়ী তিনি তার কৈশোরে সমরবিদ্যা, অশ্বারোহণ ও কুস্তি শেখেন। তিনি দীর্ঘদেহী ও শারীরিকভাবে শক্তিশালী ছিলেন। কুস্তিগির হিসেবে তার খ্যাতি ছিল। এছাড়াও তিনি একজন সুবক্তা ছিলেন। তার বাবার পরে তিনি তার গোত্রের একজন বিরোধ মীমাংসাকারী হন।

উমর একজন বণিক হিসেবে বাণিজ্য শুরু করেছিলেন। তিনি বাইজেন্টাইন ও সাসানীয় সাম্রাজ্যে বাণিজ্যের উদ্দেশ্যে বেশ কয়েকবার গিয়েছেন। এখানে তিনি রোমান ও পারসিয়ান পণ্ডিতদের সাথে সাক্ষাৎ লাভ করেন এবং এসব সমাজের অবস্থা সম্পর্কে তিনি অবগত হন।

সঠিক অনুচ্ছেদ শিরোনাম কোনটি?
titleA. প্রথম জীবন
titleB. পরিবার
titleC. ইসলামের প্রতি সহিংসতা
titleD. খলিফা হিসেবে শাসন
উত্তর: titleA
জনশ্রুতি আছে, গৌতমবুদ্ধের নির্দেশে তাঁর অনুচর ভ্যেয়াইয়া নামক একজন বৌদ্ধ ধর্মানুসারী বর্তমান হারবাং অঞ্চলে অবস্থান করে এবং জঙ্গল কেটে পরিকল্পিত বসতি গড়ে তুলে। তাই বসতি স্থপনকারী নেতার নামানুসারে এলাকটির প্রাচীন নাম ছিল "ভ্যেয়াইয়া কাটা"। আবার অনেকের মতে, কুখ্যাত পতুর্গিজ জলদস্যুর সর্দার হার্মাদের প্রধান ঘাঁটি ছিল হারবাং এবং হার্মাদ এর নাম থেকে "হারবাং" নামের উৎপত্তি হয়েছে। কারো কারো মতে, হারবাং নাম ধারণের আগে এই এলাকাটিতে সমুদ্রে লোনা পানি ঢুকে এলাকার ছড়াগুলোকে নুনা করে দিতে বলে এটি "নুনাছড়ি" নামে পরিচিত ছিল। খ্রিস্টপূর্ব ৭ম-৮ম শতাব্দীর হারবাং এলাকায় প্রচুর রাখাইন জনগোষ্টির বসতি ছিল বলে এটি "রাখাইন পাড়া" নামেও পরিচিত ছিল। আবার উত্তর পূর্ব দিকে হারবাং এলাকার দিকে তাকালে চাঁদের মত পাহাড়ের কোল ঘেঁষে থাকায় এক সময় এটি "পহরচাঁদা" নামেও পরিচিত ছিল।

সঠিক অনুচ্ছেদ শিরোনাম কোনটি?
titleA. হাট-বাজার
titleB. ইতিহাস ও নামকরণ
titleC. ধর্মীয় উপাসনালয়
titleD. প্রশাসনিক কাঠামো
উত্তর: titleB
প্রথম জীবনে তিনি বঙ্গভঙ্গ বিরোধী আন্দোলনে যোগ দিয়েছিলেন এবং তিনি কংগ্রেস কর্মী হিসাবে সুপরিচিত ছিলেন। ১৯২৫-২৬ খ্রিষ্টাব্দে নবগঠিত "ওয়ার্কাস অ্যান্ড পেজ্যান্টস্ পার্টির" প্রেসিডেন্ট হন। পরে ১৯৩৪ খ্রিষ্টাব্দে লেবার পার্টি অফ ইন্ডিয়ার প্রেসিডেন্ট নির্বাচিত হয়েছিলেন। ২১ জুন ১৯৩৬ খ্রিষ্টাব্দে ম্যাক্সিম গোর্কির মৃত্যুতে কলকাতায় অনুষ্ঠিত শোকসভায় "নিখিল ভারত প্রগতি লেখক সঙ্ঘের" যে সাংগঠনিক কমিটি গঠিত হয়েছিল তিনি তারও সভাপতি হয়েছিলেন । বাংলা সাহিত্যে নতুন দৃষ্টিভঙ্গি এবং প্রগতিশীল চিন্তা বিস্তারের ক্ষেত্রে এই সঙ্ঘের বিশেষ অবদান ছিল।


সঠিক অনুচ্ছেদ শিরোনাম কোনটি?
titleA. ঢাকা বিশ্ববিদ্যালয়ে কর্ম
titleB. শিক্ষা এবং কর্মজীবন
titleC. রাজনৈতিক জীবন
titleD. সাহিত্যকর্ম
উত্তর: titleC
মধ্য রাজ্যের যুগ থেকে পিরামিড লিপির পরিবর্তে শবাধার লিপি চালু হয়। মৃতের শবাধারের গায়ে খোদিত মন্ত্রাবলিকেই বলা হয় শবাধার লিপি। মিশরীয়রা মনে করত, এই মন্ত্রগুলি মৃতের আত্মাকে পরকালে রক্ষা করবে এবং তাঁকে তাঁর যাত্রাপথে প্রয়োজনীয় রূপান্তরণ জাদুর জোগান দেবে। শবাধার লিপিগুলি সাধারণভাবে অধিকতর সুলভ ছিল। মিশরীয়দের বিশ্বাস ছিল, এই লিপিগুলি মিশরের সাধারণ মানুষের সামনে বাঞ্ছিত পরকালের পথ সুগম করবে। প্রসঙ্গত উল্লেখ্য, দুই পথের বই নামে পরিচিত শবাধার লিপি সংগ্রহটিই ছিল পরকাল-সংক্রান্ত আদিতম সারগ্রন্থ।

সঠিক অনুচ্ছেদ শিরোনাম কোনটি?
titleA. শবাধার
titleB. পাতাললোকের গ্রন্থাবলি
titleC. শবাধার লিপি
titleD. আকাশের গ্রন্থাবলি
উত্তর: titleC
জাকির নায়েক ইসলাম ধর্ম সম্পর্কিত অনেক বিষয়ে বক্তব্য দিয়েছেন ও বিতর্ক করেছেন। তিনি বক্তৃতার মাধ্যমে ইসলাম ধর্ম সম্পর্কে বিভিন্ন বিষয় কোরআন ও হাদীসের আলোকে ব্যাখ্যা বিশ্লেষণ করেন। বিভিন্ন ধর্মের তুলনামূলক বিশ্লেষণের মাধ্যমে ইসলামের অধিকতর গ্রহণযোগ্যতা প্রতিষ্ঠা করা তার অন্যতম কৌশল। নৃতত্ত্ববিদ থমাস ব্লম হানসেন লিখেছেন যে, ডাঃ জাকিরের বিভিন্ন ভাষায় কুরআন ও হাদিস সাহিত্য মনে রাখার ভঙ্গী ও তার ধর্মপ্রচার কর্মকাণ্ড মুসলিমদের মাঝে তাকে ব্যাপকভাবে জনপ্রিয় করে তুলেছে। তার অনেক বিতর্ক রেকর্ড করা হয় এবং ভিডিও, ডিভিডি আকারে ও অনলাইনে বিস্তৃত পরিসরে বিতরণ করা হয়। তার আলোচনা ইংরেজিতে রেকর্ড করা হয়ে থাকে এবং সপ্তাহ শেষে মুম্বাইয়ের মুসলিম অধ্যুষিত এলাকাগুলোর বিভিন্ন ক্যাবল নেটওয়ার্কে এবং তার নিজস্ব প্রযোজনাধীন পিস টিভি চ্যানেলে সম্প্রচারিত হয়। তার আলোচনার বিষয়বস্তুগুলোর মধ্যে কয়েকটি হল: "ইসলাম ও আধুনিক বিজ্ঞান", "ইসলাম ও খ্রিস্টধর্ম", এবং "ইসলাম ও ধর্মনিরপেক্ষতাবাদ"।

তার প্রথম বিতর্ক হয় ১৯৯৪ সালে, বাংলাদেশী লেখিকা তসলিমা নাসরিনের "লজ্জা" নামক বইকে কেন্দ্র করে মুম্বাই মারাঠি পত্রাকর সংঘ কর্তৃক আয়োজিত একটি বিতর্ক, যার শিরোনাম ছিল "ধর্মীয় মৌলবাদ কি মত-প্রকাশের স্বাধীনতার জন্য বাধাস্বরূপ?"। চারজন সাংবাদিকের উপস্থিতিতে কয়েকঘণ্টা ব্যাপী এই বিতর্ক অনুষ্ঠিত হয়, যেখানে জাকির বইটি থেকে ইসলামকেন্দ্রিক বিভিন্ন উদ্ধৃতিকে ভুল ব্যাখ্যা ও বিভ্রান্তি হিসেবে দাবি করে বক্তব্য দেন এবং তা সবার নজর কেড়ে নেয়। তার অন্যতম বিখ্যাত বিতর্ক হয় ২০০০ সালের এপ্রিলে ‘বিজ্ঞানের আলোয় কুরআন ও বাইবেল’ বিষয়ে শিকাগোতে উইলিয়াম ক্যাম্পবেলের সাথে। তিনি বলেন, ‘ইসলাম একটি কার্যকারণ ও যুক্তির ধর্ম এবং কুরআনে বিজ্ঞান বিষয়ক প্রায় ১০০০ আয়াত আছে।’ সেখানে তিনি পশ্চিমা কনভার্টের সংখ্যা ব্যাখ্যা করেন। জাকিরের অন্যতম জনপ্রিয় থিম হল বিজ্ঞানের সূত্র দিয়ে কোরআনকে যাচাই করা। ২১ জানুয়ারি ২০০৬ জাকির শ্রী শ্রী রবিশঙ্করের সাথে ‘ইসলাম ও হিন্দু ধর্মে ঈশ্বর’ বিষয়ে ব্যাঙ্গালোরে বিতর্ক করেন।
২০১১ সালের ফেব্রুয়ারিতে, নায়েক ভারত থেকে সরাসরি ভিডিও লিংকের মাধ্যমে অক্সফোর্ড ইউনিয়নের সঙ্গে কথোপকথন করেন।

সঠিক অনুচ্ছেদ শিরোনাম কোনটি?
titleA. বক্তৃতা ও বইসমুহ
titleB. সঙ্গীত
titleC. সমকামিতা
titleD. বক্তৃতা ও বিতর্ক
উত্তর: titleD
পান্থ রহমানের অনানুষ্ঠানিক কর্মজীবন শুরু কলেজ জীবন থেকেই। সাপ্তাহিক রোববারের রাজবাড়ী জেলা প্রতিনিধি হিসাবে কাজ শুরু করেন তিনি। এরপর বেশ ক’টি দৈনিক পত্রিকায় ফ্রি-ল্যান্সার হিসাবেও কাজ করেন। এছাড়া চলতিপত্র এবং সাপ্তাহিক যায়যায়দিনেও কাজ করেছেন ফিচার লেখক হিসেবে। দৈনিক মুক্তকন্ঠে প্রদায়ক হিসেবে কাজ শুরুর পর দৈনিক প্রথম আলোতে প্রদায়ক হিসাবে কাজ শুরু ফিচার বিভাগে। ফিচার রিপোর্টিংয়ের পাশাপাশি ওই দৈনিকের নিয়মিত বিজ্ঞান সাময়িকী বিজ্ঞান প্রজন্মে লেখক এবং সম্পাদনা সহকারী হিসাবে কাজ করেন তিনি। ১৯৯৮ সালের অক্টোবর থেকেই প্রথম আলার সঙ্গে জড়িত ছিলেন এবং ২০০৬ সাল পর্যন্ত প্রথম আলোর বিভিন্ন বিভাগে ফিচার রিপোর্টার, সম্পাদনা সহকারী হিসাবে কাজ করা ছাড়াও প্রথম আলোর আয়োজনে গণিত অলিম্পিয়াডের স্বেচ্ছাসেবক দলের প্রধান হিসাবে কাজ করেছেন পান্থ। ২০০৬ সালে পত্রিকার কাজ বদলে যোগ দেন টেলিভিশন সাংবাদিকতায়। সেই থেকে যুক্ত আছেন চ্যানেল আইতে শুরু করেছিলেন ক্রীড়া সাংবাদিকতার মধ্য দিয়ে। ক্রীড়া সাংবাদিক হিসাবে কাতারের দোহায় অনুষ্ঠিত এশিয়ান গেমস, বেইজিং অলিম্পিক, তিন দেশের আয়োজনে ক্রিকেট ওয়ার্ল্ডকাপ এবং দিল্লী কমনওয়েলথ গেমস কাভার করেন তিনি। এরপর একে একে স্বল্প সময়ের জন্য রাজনীতি, অর্থনীতি, বিমান ও পর্যটন, সংস্কৃতি, যোগাযোগ ব্যবস্থা, স্বাস্থ্য, আইন আর অপরাধ বিষয়ক প্রতিবেদকের কাজ করলেও নিয়মিত ভাবে তথ্য-প্রযুক্তি ও টেলিযোগাযোগ, পরিবেশ ও নদী বিষয়ক সাংবাদিকতার সাথে যুক্ত আছেন তিনি। পরবর্তীতে সঙ্গে যুক্ত হন জনপ্রশাসন ও কূটনৈতিক বিষয়ক সাংবাবাদিকতায়। 

সঠিক অনুচ্ছেদ শিরোনাম কোনটি?
titleA. জন্ম ও পারিবারিক পরিচয়
titleB. শিক্ষাজীবন
titleC. কর্মজীবন
titleD. সাংবাদিক সংগঠন
উত্তর: titleC
হিন্দুধর্ম আজ একাধিক শাখায় বিভক্ত। অতীতে এই ধর্ম ছয়টি দর্শনে বিভক্ত ছিল। বর্তমানে এগুলির মধ্যে কেবল বেদান্ত ও যোগেরই অস্তিত্ব আছে। আধুনিক হিন্দুধর্মের প্রধান বিভাগগুলি হল বৈষ্ণবধর্ম, শৈবধর্ম, স্মার্তবাদ ও শাক্তধর্ম। এছাড়াও একাধিক ছোটো বিভাগ বা উপবিভাগ লক্ষিত হয়, যাদের অনেকগুলিই পরস্পরের সঙ্গে অংশত আবৃত। তবে আজকের হিন্দুরা মোটামুটিভাবে পূর্বোক্ত চারটি প্রধান শাখার কোনো না কোনো একটির সদস্য।

সঠিক অনুচ্ছেদ শিরোনাম কোনটি?
titleA. দেবতা ও অবতারগণ
titleB. বৈচিত্র্য এবং ঐক্য
titleC. শ্রুতি
titleD. উপবিভাগ
উত্তর: titleD
প্রতিদিন প্রভাত বেলা ভোর ৫টা থেকে সকাল ৮টা পযর্ন্ত এখানে চলে বিভিন্ন দলে, বিভিন্ন নামে ভাগ হয়ে গ্রুপ ভিত্তিক শরীরচর্চা। এখানে যে সব শরীরচর্চার গ্রুপ গুলো আছে তার মধ্যে সবচেয়ে বড় গ্রুপ হচ্ছে প্রায় ১০০০ সদস্যের “চন্দ্রিমা ফিটনেস ক্লাব”, যা বাংলাদেশের সর্ববৃহৎ ফিটনেস ক্লাব হিসাবে পরিচিত। দীর্ঘ দেড় যুগ ধরে শরীরচর্চাবিদ ওস্তাদ আমির হোসেনের আন্তরিক নিদের্শনার মধ্যে দিয়ে সম্পূর্ণ ফ্রিতে এক সাথে ৪০০ থেকে ৫০০ জন লোক নিয়মিত সকালে ব্যায়াম করেন এই ক্লাবে। যেখানে দেশের সংসদ সদস্য, সাবেক মন্ত্রী, সরকারী উচ্চপদস্থ কর্মকর্তা থেকে শুরু করে চালের আড়তদার পর্যন্ত সবাই এক কাতারে, একই সাথে শরীরচর্চা করে থাকেন। এই ক্লাবের একটি আলোচিত শ্লোগান হলো “সকাল বেলার হাওয়া, কোটি টাকার দাওয়াহ্”। এছাড়া ইন্সট্রাক্টর সেলিমের নির্দেশনায় “শুভ্র সকাল” প্রায় ১০০ সদস্যকে শরীরর্চচা করায়। এছাড়া ছোট ছোট দল গুলোর মধ্যে “ভোরের শিশির”, “বন্ধন ফিটনেস ক্লাব”, “প্রভাতে চন্দ্রিমা”, “ভোরের শিশির ফিটনেস ক্লাব”, “চন্দ্রিমা আলাপন ফিটনেস ক্লাব” উল্লেখযোগ্য। প্রতি শুক্রবার টাকার বিনিময়ে শরীরর্চচা ও কারাতে প্রশিক্ষণ দিয়ে থাকে “ডায়মন্ড মার্শাল আর্ট ট্রেনিং সেন্টার”। এছাড়া আছে বাচ্চাদের স্কেটিং শেখার সুব্যাবস্থা।

সঠিক অনুচ্ছেদ শিরোনাম কোনটি?
titleA. সুশোভিত বাগান
titleB. শরীর চর্চা নিয়ে উদ্যান
titleC. মসজিদ ও মেমোরিয়াল হল
titleD. নামকরণ
উত্তর: titleB
এই ম্যাচের পুর্বে দুদলের সাক্ষাত কখনো কখনো ঘটনাবহুল মোকাবেলায় পরিণত হত। ১৯৮৭ সালের জানুয়ারিতে আর্সেনালের বিপক্ষে ম্যানচেস্টার ইউনাইটেড এর ম্যানেজার হিসেবে স্যার এলেক্স ফার্গুসনের প্রথম মোকাবেলাতেই তার দল আর্সেনালের টানা ২২ ম্যাচ অপরাজিত থাকার রেকর্ড ভেঙ্গে দেয়। ওল্ড ট্রাফোর্ডের ঐ ম্যাচে ম্যানচেস্টার ইউনাইটেড আর্সেনালকে ২-০ গোলে পরাজিত করে। নরম্যান হোয়াইটসাইডকে ফাউল করার অপরাধে আর্সেনালের ড্যাভিড রোক্যাসেলকে মাঠ ছাড়তে হয়। যেটি পরবর্তীতে তার সতীর্থদের সাথে ইউনাইটেডের কোচিং স্টাফদের মধ্যে দ্বন্দের সৃষ্টি করে।

পরের মৌসুমে হাইবারিতে এফ.এ. কাপের পঞ্চম রাউন্ডের খেলায় উভয় দল আবার মুখোমুখি হয়। খেলা শেষের দুই মিনিট আগে আর্সেনাল ২-১ গোলে এগিয়ে থাকলে সেই মুহুর্তে ইউনাইটেড একটি পেনাল্টি পায়। পেনাল্টিতে ম্যানচেস্টার ইউনাইটেড গোল দিতে পারলে অবশ্য ফিরতি ম্যাচ খেলতে হতো দুদলকে। পেনাল্টিটি ব্রায়ান ম্যাকক্লেয়ার গোলবারের উপরে দিয়ে মারেন। নাইজেল উইন্টাবার্ন এজন্য ম্যাকক্লেয়ারকে ব্যঙ্গ করেন। এর আগে নরউইচ সিটির বিপক্ষে ১৯৮৯ এর নভেম্বরে ১৯ জন খেলোয়াড়ের মধ্যে হাঙ্গামা বাঁধানোয় আর্সেনালকে ২০,০০০ পাউন্ড জরিমানা করা হয়।

আগের ম্যাচে দুই দল সম্পুর্ণ ভিন্ন ফলাফল নিয়ে সেই ম্যাচ খেলতে নামে। এর আগের ম্যাচে ২৯ সেপ্টেম্বর ম্যানচেস্টার ইউনাইটেড নটিংহ্যাম ফরেস্টের কাছে ঘরের মাঠে হেরে যায়। ফরেস্টের হয়ে স্টুয়ার্ট পিয়ার্স অষ্টম মিনিটে জয়সূচক গোলটি করেন। এটি ছিল সেবারের মৌসুমে লীগে তাদের তৃতীয় হার এবং ঘরের মাঠে সাত মাসে প্রথম পরাজয়। অন্যদিকে আর্সেনাল তাদের আগের ম্যাচে নরউইচ সিটিকে ২-০ গোলে হারিয়েছিল। ইউনাইটেড এর চেয়ে পাঁচ পয়েন্ট এগিয়ে থাকা আর্সেনাল ১৮ পয়েন্ট নিয়ে লীগ টেবিলের দ্বিতীয় অবস্থানে ছিল। ম্যানচেস্টার ইউনাটেডের অবস্থান ছিল ষষ্ঠ। ম্যাচের আগে সংবাদ সম্মেলনে দলের শিরোপা জেতার সম্ভাবনা নিয়ে ইউনাইটেড বস ফার্গুসন বলেন, বর্তমানে শিরোপা জয়ে আশাবাদী ছয়টি ক্লাব লীগ লিডার লিভারপুলের চেয়ে পিছিয়ে আছে। অন্য দল গুলোর মত আমাদের ও সুযোগ পেলে তার সদব্যবহার করা উচিত।

সঠিক অনুচ্ছেদ শিরোনাম কোনটি?
titleA. কলহ
titleB. সার-সংক্ষেপ
titleC. পটভূমি
titleD. একাদশ
উত্তর: titleC
জ্যাকসন ৫ স্টীলটাউন রেকর্ডের মাধ্যমে দ্বিতীয় ও চূড়ান্ত একক অ্যালবাম “উই ডোন্ট হ্যাভ টু বি ওভার ২১(টু ফল ইন লাভ)” মুক্তি দিয়েছিল। দুটি একক অ্যালবাম ইলেভেন ট্র্যাক স্টুডিও অ্যালবাম দ্বারা তৈরী হয়েছিল কিন্তু এগুলো মুক্তি পায়নি। জুলাই ২৬, ১৯৬৮ সালে, দলটি মোটাউন রেকর্ডস সঙ্গে একটি চুক্তি স্বাক্ষর করে। যাইহোক, যেহেতু দলটির স্টীলটাউনের সাথে চুক্তির মেয়াদ শেষ হয়নি, তাই নতুন চুক্তি সম্পূর্ণরূপে মার্চ ১১, ১৯৬৯ সাল পর্যন্ত কার্যকর করা হয়নি। মোটাউন রেকর্ডস দলটিকে স্টীলটাউনের চুক্তির বাইরে পেতে চেষ্টা করেছিল, এবং শেষ পর্যন্ত একটি আর্থিক নিষ্পত্তির মাধ্যমে তারা এটা করতে সফল হয়েছিল।

সঠিক অনুচ্ছেদ শিরোনাম কোনটি?
titleA. অভ্যর্থনা এবং জ্যাকসন পরিবার
titleB. স্টীলটাউন ত্যাগ করা
titleC. পুনরাবিস্কার
titleD. প্রথম রেকর্ড চুক্তি এবং একক নেতৃত্ব
উত্তর: titleB
জনসংখ্যা=২,৭৮,০৯৬ জন(২০১১ সালের আদম শুমারী অনুযায়ী)
পুরুষ=১,৩৮,৫৫৯জন(প্রায়)
মহিলা=১,৩৯,৫৩৭ জন(প্রায়)
লোক সংখ্যার ঘনত্ব=৮২১ (প্রতি বর্গকিলোমিটারে)
মোট ভোটার সংখ্যা=১,৮৪,৪৯৮ জন
পুরুষ ভোটার সংখ্যা=৮৫,৩৩৯ জন
মহিলা ভোটার সংখ্যা=৮৬,৫৮৬জন
বাৎসরিক জনসংখ্যা বৃদ্ধিরহার= ১.৬১%(২০১১ সালের আদম শুমারী অনুযায়ী)

সঠিক অনুচ্ছেদ শিরোনাম কোনটি?
titleA. বিবিধ
titleB. অবস্থান
titleC. কৃতী ব্যক্তিত্ব
titleD. জনসংখ্যার উপাত্ত
উত্তর: titleD
ছাত্রাবস্থাতেই জ্যোতিরিন্দ্রনাথ থিয়েটারের প্রতি আকৃষ্ট হন। তিনি একটি পারিবারিক নাট্যদল গঠন করে নাটক মঞ্চস্থ করতে শুরু করেন। তার জ্ঞাতিভ্রাতা গণেন্দ্রনাথ ১৮৬৫ সালে স্থাপন করেন জোড়াসাঁকো নাট্যশালা। এই নাট্যশালায় প্রথম যে নাটকটি মঞ্চস্থ হয়েছিল, সেটি হল মাইকেল মধুসূদন দত্তের "কৃষ্ণকুমারী"। জ্যোতিরিন্দ্রনাথ এই নাটকে অহল্যাদেবী নামে এক সাহসী রানির ভূমিকায় অভিনয় করেন। প্রথম জীবনে নাট্যাভিনয়ে সাফল্য তাকে নাট্যকার হওয়ার ব্যাপারে দৃঢ়প্রতিজ্ঞ করে তোলে।

গণেণ্দ্রনাথ হিন্দু মেলার অন্যতম প্রতিষ্ঠাতা ছিলেন। তিনি অল্পবয়সে জ্যোতিরিন্দ্রনাথকে এ কাজে যুক্ত করেন। নবগোপাল মিত্রের অনুরোধে, জ্যোতিরিন্দ্রনাথ তার লেখা কবিতা আবৃত্তি করেন। পুরো প্রক্রিয়াটি তার মনে দেশাত্মবোধ জাগিয়ে তোলে এবং তিনি দেশাত্মবোধক নাটক রচনা করতে শুরু করেন। এছাড়াও তিনি রসাত্মক নাটক রচনার রীতি চালু করেন। তিনি নাটক মঞ্চস্থ করার উদ্দেশ্যে একটি সাংস্কতিক প্রতিষ্ঠান স্থাপন করেন বিদ্বাজন-সমাগম নামে ১৮৭৪ সালে। এই প্রতিষ্ঠানটি রবীন্দ্রনাথকে তার প্রথম দিকের নাটক ও নৃত্যনাট্য প্রদর্শনে সাহায্য করে। প্রতিষ্ঠার নবম বছরে তিনি হিন্দু মেলার সম্পাদক নিযুক্ত হন।
"পুরুবিক্রম" পাঞ্জাবের সাহসী রাজা পোরাসএর জীবনী নিয়ে রচিত, যিনি বাংলা ভাষায় পুরু নামে পরিচিত। পুরু আলেক্সাণ্ডারএর মুখোমুখি হন। বেঙ্গল থিয়েটার নাটকটির প্রথম মঞ্চায়ন করে ১৮৭৪ সালে।

সরোজিনী একটি বিয়োগান্তক নাটক বা ট্রাজেডি যা একজন রাজপুত রমণীর আত্মহত্যার মাধ্যমে সমাপ্ত হয়। শত্রুদের কাজে যুদ্ধে পরাজিত হবার পর আত্মসম্মান হারানো ঠেকাতে তিনি একাজ করেন। সরোজিনী রাজস্থানরাজস্থানের মেয়োয়ারের রাণা লক্ষণ সিংয়ের কন্যা ছিলেন। আলাউদ্দিন খিলজির হাতে রানা পরাজিত হবার পর সরোজিনীসহ অনেকেই আত্মহত্যা করে।

সরোজিনীর সাথে রবীন্দ্রনাথের জীবনী জড়িত আছে। নাটকটি যে ঘরে রচনা হত, তার পাশের ঘরে কিশোর রবীন্দ্রনাথ সংলাপ শুনতেন। সরোজিনী তৈরির সময় রবীন্দ্রনাথ প্রস্তাব করেন, সরোজিনী জ্বলন্ত আগুনে হেঁটে আত্মাহুতি দিতে যাচ্ছে এই দৃশ্যটির পিছনে উক্তি ব্যবহার না করে গান ব্যবহার করতে হবে। রবীন্দ্রনাথ নাটকটির জন্য একটি গানও রচনা করেন এবং জ্যোতিরিন্দ্রনাথ তাকে সাহায্য করেন।

"অশ্রুমতি" কিংবদন্তিমূলক নাটক। এই নাটকে একটি হিন্দু মেয়ে একটি মুসলমান ছেলের প্রেমে পড়ে, মেয়েটি ভালবাসা ও পিতার প্রতি কর্তব্যের বাঁধার সম্মুখীন হয়। রাজস্থানের রাণা পরিবার উল্লেখিত তাদের বলে দাবি করে এবং জ্যোতিরিন্দ্রনাথকে এর জন্য দুঃখ প্রকাশ করতে হয়।

"অলীক বাবু" নাটকে বিধবা বিবাহের সামাজিক পরিস্থিতি ফুটে উঠেছে। প্রথা ও শ্রেণীবিভেদের বিরুদ্ধে প্রেমের উপাখ্যান উঠে এসেছে জ্যোতিরিন্দ্রনাথের নাটকে। তার নাটকগুলো বাংলাদেশ ও পশ্চিমবঙ্গের মঞ্চে নিয়মিতভাবে প্রদর্শিত হয়ে চলেছে।

সঠিক অনুচ্ছেদ শিরোনাম কোনটি?
titleA. সংগীত
titleB. ব্যবসায়িক কর্মকাণ্ড
titleC. মঞ্চ
titleD. বিবাহ ও পরবর্তী জীবন
উত্তর: titleC
২০০৪ সালের আগস্টে টম ক্রুজের সাথে তার অভিনীত "কোল্যাটেরাল" (২০০৪) মুক্তি পায়। এতে তিনি ট্যাক্সি ড্রাইভার ম্যাক্স ডোরোচার চরিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। ফক্স একই বছরে রে চার্লসের জীবনীমূলক "রে" চলচ্চিত্রে নাম ভূমিকায় অভিনয় করেন। এতে অভিনয়ের জন্য তিনি শ্রেষ্ঠ অভিনেতার জন্য একাডেমি পুরস্কার, বাফটা পুরস্কার ও গোল্ডেন গ্লোব পুরস্কার লাভ করেন। ফক্স একাডেমি পুরস্কারের ইতিহাসে দ্বিতীয় অভিনেতা যিনি একই বছর দুটি ভিন্ন চলচ্চিত্রের জন্য দুটি অভিনয়ের পুরস্কারের মনোনয়ন লাভ করেন। তার পূর্বে এই সম্মান লাভ করেছিলেন আল পাচিনো। ২০০৫ সালে ফক্সকে একাডেমি অব মোশন পিকচার আর্টস অ্যান্ড সায়েন্সেস-এ যোগদান করার জন্য আহ্বান করা হয়।

২০০৫ সালের ডিসেম্বরে ফক্স তার দ্বিতীয় স্টুডিও অ্যালবাম "আনপ্রেডিক্টেবল" প্রকাশ করে। প্রথম সপ্তাহে এর ৫৯৮,০০০ কপি বিক্রি হয় ও #২ স্থান অধিকার করে এবং পরের সপ্তাহে ২০০,০০০ বিক্রি হয় ও #১ স্থান অধিকার করে। এখন পর্যন্ত মার্কিন যুক্তরাষ্ট্রে অ্যালবামটির ১.৯৮ মিলিয়ন কপি বিক্রি হয়েছে এবং রেকর্ডিং ইন্ডাস্ট্রি অ্যাসোসিয়েশন অব আমেরিকা (আরআইএএ) অ্যালবামটিকে ডাবল প্লাটিনাম সার্টিফিকেট প্রদান করে। অ্যালবামটি ইউকে অ্যালবাম চার্টে #৯ স্থান অধিকার করেছিল।

তার পূর্বতন সফলতার ধারাবাহিকতায় তিনি "জারহেড" (২০০৫) চলচ্চিত্রে স্টাফ সার্জেন্ট সাইকাস, "ড্রিমগার্লস" (২০০৬) এ রেকর্ড প্রযোজক কুর্টিস টেলর জুনিয়র, "মায়ামি ভাইস" (২০০৬) এ গোয়েন্দা রিকার্ডো টুবস অভিনয় করেন। এই চলচ্চিত্রগুলোও ব্যবসাসফল হয় এবং তার হলিউডে তারকা খ্যাতি বৃদ্ধি করে।

সঠিক অনুচ্ছেদ শিরোনাম কোনটি?
titleA. ২০০৪-২০০৬: কোল্যাটেরাল, রে, আনপ্রেডিক্টেবল
titleB. প্রারম্ভিক জীবন
titleC. ২০০৭-২০০৯: ইনটুইশন
titleD. কর্মজীবন
উত্তর: titleA
জীবনের শেষদিককার বছরগুলোয় দাবার দিকেই পূর্ণাঙ্গভাবে মনোনিবেশ ঘটান। ১৯৭৬ সালে তৃতীয় স্ত্রীকে সাথে নিয়ে ফ্রান্সে অভিবাসিত হন। ১৯৭৮ সালে ফরাসী নাগরিকত্ব লাভ করেন। ফ্রান্সের পক্ষেও দাবা অলিম্পিয়াডে প্রতিদ্বন্দ্বিতা করেন। পরবর্তীতে প্যারিসের কাছাকাছি মিউডনে স্ত্রী সহযোগে বসবাস করেন।

১৯৮৮ সালে ওয়েলিংটনে অনুষ্ঠিত খেলায় চান্ডলার ও এডওয়ার্ড গাফেল্ডের সাথে যৌথভাবে প্রথম স্থান দখল করেন। ১৯৮০-এর দশকের মাঝামাঝি সময় পর্যন্ত বিশ্ব র‌্যাঙ্কিংয়ের শীর্ষ দশে অবস্থান করতেন।

১৯৯৩ সালে তরুণ প্রমিলা দাবা প্রতিভা জুডিত পোলগারের সাথে বুদাপেস্টে প্রতিদ্বন্দ্বিতা করেন এতে তিনি সাড়ে চার-সাড়ে পাঁচের স্বল্প ব্যবধানে পরাজিত হয়েছিলেন। ১৯৯০-এর দশকে মাঝেমধ্যেই খেলায় অংশ নিতেন। তন্মধ্যে প্রবীণ বনাম মহিলাদের সিরিজে খেলেছেন।

সঠিক অনুচ্ছেদ শিরোনাম কোনটি?
titleA. শৈশবকাল
titleB. ব্যক্তিগত জীবন
titleC. খেলোয়াড়ী জীবন
titleD. তথ্যসূত্র
উত্তর: titleB
প্রতি বছর পুরো ফেব্রুয়ারি মাসজুড়ে বাংলা একাডেমি একটি জাতীয় বই মেলার আয়োজন করে যা অমর একুশে গ্রন্থমেলা নামে আখ্যায়িত হয়। ১৯৫২ খ্রিষ্টাব্দের ফেব্রুয়ারি মাসের ২১ তারিখ বাংলা ভাষার জন্য আত্মোৎসর্গের যে করুণ ঘটনা ঘটে, সেই স্মৃতিকে অম্লান রাখতেই এই মাসে আয়োজিত এই বইমেলার নামকরণ করা হয় "অমর একুশে গ্রন্থমেলা"। ১৯৮৪ সাল থেকে বাংলা একাডেমি আয়োজিত বইমেলাকে অমর একুশে গ্রন্থমেলা নামকরণ করা হয়।

সঠিক অনুচ্ছেদ শিরোনাম কোনটি?
titleA. অমর একুশে গ্রন্থমেলা
titleB. ইতিহাস
titleC. পত্র-পত্রিকা প্রকাশনা
titleD. আভ্যন্তরিক কাঠামো
উত্তর: titleA
১৯৩০ এর দশকের মাঝামাঝি সময়ে তিনি অল ইন্ডিয়া রেডিওতে অডিশন দেন এবং উত্তীর্ণ হন। কলকাতায় অডিশনের পর তাঁর চাচা তাঁকে মেগাফোন কোম্পানির সংগীত প্রশিক্ষক ভীষ্মদেব চট্টোপাধ্যায়ের কাছে নিয়ে যান। তিনি তাঁর গানে মুগ্ধ হয়ে তাঁকে তার নিকট গানের তালিম নেওয়ার পরামর্শ দেন। ১৯৩৮ সালে তিনি সেন্ট গ্রেগরি স্কুল থেকে এন্ট্রান্স পাস করে ভর্তি হন কলকাতার সেন্ট জেভিয়ার্স কলেজে। এ সময়ে তিনি অল বেঙ্গল সঙ্গীত প্রতিযোগিতায় ছয়টি বিভাগে অংশগ্রহণ করে চারটি বিভাগে প্রথম ও দুটি বিভাগে দ্বিতীয় স্থান লাভ করেন।

পরে ১৯৩৯ সালে কলকাতা বিশ্ববিদ্যালয়ে কলেজ সঙ্গীত প্রতিযোগিতায় রাগসংগীত বিভাগে প্রথম ও গজল বিভাগে দ্বিতীয় স্থান লাভ করেন। এই প্রতিযোগিতায় বিচারক ছিলেন কবি কাজী নজরুল ইসলাম। সেখান থেকে ফুল মোহাম্মদের পরিচয় হয় কাজী নজরুলের সাথে। নজরুল তাঁকে দিয়ে "ইয়া মোহাম্মদ বেহেশত হতে" ও "আঁধার মনের মিনারে মোর" গান দুটি রেকর্ড করান। গান দুটি প্রকাশ করে মেগাফোন রেকর্ড কোম্পানী। এরপর ওস্তাদ মেহেদী হাসান তাঁকে নিজের ছেলে হিসেবে গ্রহণ করেন এবং মোহাম্মাদ তাঁর অধীনে চার বছর তালিম নেন। ১৯৪০ সালে তিনি নিখিল বঙ্গ মুসলিম সাহিত্য সম্মেলনে উদ্বোধনী সঙ্গীত পরিবেশন করে প্রশংসিত হন।

সঠিক অনুচ্ছেদ শিরোনাম কোনটি?
titleA. মৃত্যু
titleB. সঙ্গীত জীবন
titleC. প্রাথমিক জীবন
titleD. সম্মাননা
উত্তর: titleB
২০০০ সালে বিদ্যালয়টি প্রতিষ্ঠিত হয়। প্রতিষ্ঠাকালীন সময়ে এটি একটি নিম্ন মাধ্যমিক বিদ্যালয় হিসেবে শিক্ষা কার্যক্রম শুরু করে। বিদ্যালয়টি স্থাপনের জন্য জনাব এম এ কাসেম রাজা একটি পুরানো বিল্ডিং সহ ১ একর জমি দান করেন এবং পরে বিদ্যালয়ের নামকরণ নিয়ে সকলের আলোচনা সাপেক্ষে "এম এ কাসেম রাজা জুনিয়র হাই স্কুল" নামকরণ করা হয়। ২০১২ সালে মাধ্যমিক বিদ্যালয় হিসেবে স্বীকৃতি অর্জন করে।

সঠিক অনুচ্ছেদ শিরোনাম কোনটি?
titleA. অবস্থান
titleB. ব্যবস্থাপনা
titleC. ইতিহাস
titleD. শিক্ষকবৃন্দ
উত্তর: titleC
এল মিরাডর হচ্ছে প্রথমতম মায়া নগররাষ্ট্র। ভাবা হয় যে, যখন এই নগররাষ্ট্র উন্নতির সেরা স্থানে পৌঁছেছে; তখন শহরে বসবাস করত প্রায় ১০০০০০ মানুষ। শহরের মধ্যস্থল এর আয়তন প্রায় ৩.১২ স্কোয়ার কিলোমিটার [১.২০ স্কোয়ার মাইল] ছিল এবং এখানে প্রায় ১০০০ অট্টালিকা ছিল। পুরাতাত্ত্বিকরা এখানে তিনটে বিরাট আকৃতিসমপন্ন পিরামিডের খোঁজ পেয়েছেন। এই তিন পিরামিডের নাম হল যথাক্রমে; এল টাইগ্রে [১৮০ ফিট বা ৫৪.৯ মিটার উঁচু], লস মোনোস [১৫৭ ফিট বা ৪৭.৯ মিটার উঁচু] এবং লা ডানটা [২৫০ ফিট বা ৭৬.৫ মিটার উঁচু]। লা ডানটা পিরামিডকে আয়তনের দিক থেকে বিশ্বের বৃহত্তম বলে ধরা হয়।

পুরাতাত্ত্বিকরা কার্বন আইসোটোপ পরীক্ষা থেকে অনুমান করেন এল মিরাডর মোটামুটি ৬০০ খৃষ্টপূর্বাব্দ নাগাদ উদ্ভব হয়েছিল। সেখান থেকে এল মিরাডর খৃষ্টীয় প্রথম শতক অবধি টিকে ছিল। আর এই নগররাষ্ট্রের স্বর্ণযুগ ছিল আনুমানিক খৃষ্টপূর্ব তৃতীয় শতক থেকে দ্বিতীয় শতক নাগাদ। বিভিন্ন পুরাতাত্ত্বিক প্রমাণ থেকে এটাও অনুমান করা হয় মূল শহরটা ১৫০ খৃষ্টাব্দে পরিত্যাগ করে মিরাডরবাসীগণ অন্যত্র চলে যেতে শুরু করে। ৭০০ খৃষ্টাব্দে তারা অন্য জায়গায় অবশেষে বসবাস করতে শুর করে। কোর্টেজ এবং তার সাথীরা এই শহরকে পরিত্যক্ত অবস্থাতেই দেখেছিল বলে জানা গেছে।

সঠিক অনুচ্ছেদ শিরোনাম কোনটি?
titleA. ভবিষ্যৎবাণী
titleB. হুনাহপু ও এক্সবালাংখুয়ে জন্মালেন
titleC. এল মিরাডর [ঊষ গরৎধফড়ৎ]
titleD. গণিত
উত্তর: titleC
২০১৪ সালে হোল্ট, খ্রিস্টীয় দৃশ্যকাব্যের মার্কিন চলচ্চিত্র "সেইম কাইন্ড অব ডিফারেন্ট এস মি"-এর অভিনেতা-অভিনেত্রী দলের সাথে যোগ দেন, চলচ্চিত্রটি পরিচালনা করেন "মিচায়েল কার্নি", এছাড়াও অভিনয় করেন মার্কিন অভিনেতা গ্রেগ কিনেয়ার এবং অভিনেত্রী রেনে জেলোয়েগার, যারা মূলত চলচ্চিত্রটিতে তার অভিনীত চরিত্রটির পিতা-মাতা হিসেবে অভিনয় করেছেন। জনপ্রিয় মার্কিন চলচ্চিত্র নির্মানভিত্তিক স্টুডিো পেরামাউন্ট চলচ্চিত্রটির মুক্তিকাল হিসেবে ২০১৭ সালের ৩রা ফেব্রুয়ারি দিনটিকে নির্বাচন করেছিল, তবে চলচ্চিত্রটি মুক্তি পপায় একই বছরের ২০শে অক্টোবরে। ২০১৫ সালের নভেম্বর মাসে ঘোষণা করা হয় যে, হোল্ট আসন্ন মার্কিন হাস্যরস দৃশ্যকাব্যের চলচ্চিত্র "ক্লাস র‍্যাঙ্ক"-এ মূল ভূমিকায় অভিনয় করছেন, যেটি পরিচালনা করেন মার্কিন চলচ্চিত্র পরিচালক এরিক স্টলজ। ২০১৬ সালের মে মাসে, ঘোষণা করা হয় যে, তিনি জনপ্রিয় মার্কিন গায়ক, গীতিকার এবং অভিনেতা রস লিঞ্চ-এর সাথে কিশোর দৃশ্যকাব্য এবং রমন্যাস, হাস্যরস আসন্ন মার্কিন চলচ্চিত্র "স্টেসাস আপডেট"-এ অভিনয় করবেন, যেটি পরিচালনা করেছেন মার্কিন চলচ্চিত্র নির্মানকারী স্কট স্পির, চলচ্চিত্রটি কানাডার ভ্যানকোভার শহরে চিত্রায়ন করা হয়।

সঠিক অনুচ্ছেদ শিরোনাম কোনটি?
titleA. চলচ্চিত্র
titleB. কর্মজীবন
titleC. ছোট পর্দা
titleD. প্রাথমিক জীবন
উত্তর: titleA
২৪ পরগণা অঞ্চলটির অস্তিত্বের প্রথম প্রমাণ পাওয়া যায় খ্রিস্টীয় দ্বিতীয় শতাব্দীতে গ্রিক ভুগোলবিদ টলেমির “ট্রিটিজ অন জিওগ্রাফি” গ্রন্থে৷ তার গ্রন্থে গঙ্গারিডি বা গঙ্গারিদাই নামক একটি অঞ্চলের কথা বলা হয়েছে, যার বিস্তার ছিলো ভাগীরথী-হুগলি নদীর থেকে পূর্বে পদ্মা নদী অবধি। স্বভাবতই বর্তমান ২৪ পরগণা যে এই রাজ্যেরই দক্ষিণ-পশ্চিমে(নৈঋত কোণে) অবস্থিত ছিলো তা স্পষ্ট হয়৷ ভারতীয় প্রত্নতত্ত্ববিদদের উদ্দ্যোগে উত্তর ২৪ পরগণার দেগঙ্গা থানার অন্তর্গত বেড়াচাঁপা গ্রামে খনন করে পাওয়া বস্তুসমূহ প্রমাণ করে এই অঞ্চল সরাসরি গুপ্ত সাম্রাজ্যের অংশ না হলে গুপ্ত সাম্রাজ্যের সাংস্কৃৃতিক প্রভাব ছিলো যথেষ্ট৷

হিউয়েন সাঙের(৬২৯-৬৮৫ খ্রিষ্টাব্দ) ভারতভ্রমণকালে তিনি সমগ্র উত্তর ভারতে যে ১০০ টি মুল হিন্দু মন্দির ও ৩০ টি বৌদ্ধবিহারের উল্লেখ করেন তার বেশ কয়েকটির অবস্থান এই অঞ্চলকে নির্দেশ করে৷ গৌড়রাজ শশাঙ্ক এই অঞ্চলে নিজ শাসন কায়েম করতে পারেনি। পাল বংশের রাজা ধর্মপালের (৭৭০-৮১০ খ্রিষ্টাব্দ) সময়ে এই অঞ্চল তার রাজ্যভুক্ত হয়েছিল বলে মনে করা হয়। তবে সেন যুগের বহু দেব-দেবীর মূর্তি জেলার বিভিন্ন অঞ্চল থেকে আবিস্কৃত হয়েছে।

“মনসামঙ্গল” কাব্যে ২৪টি পরগনা জেলার অনেক জায়গার নামের উল্লেখ পাওয়া যায়। চাঁদ সওদাগর চম্পকনগরী থেকে যাত্রা শুরু করে তার তরী ভাসিয়েছিলেন ভাগীরথীর প্রবাহে।তিনি কুমারহট্ট, ভাটপাড়া,কাকিনাড়া,মুলাজোর,গারুলিয়া,ইছাপুর, দিগঙ্গা-চনক (ব্যারাকপুর),খড়দহ, চিৎপুর, কলিকাতা,কালীঘাট ইত্যাদি জায়গা পার হয়েছিলেন।তিনি চম্পকনগরী থেকে যাত্রা শুরু করে বারুইপুরে পৌছেছিলেন। কর্ণপুর রচিত “চৈতন্যচরিতামৃত” গ্রন্থে ও ২৪টি পরগনা জেলার অনেক জায়গার নামের উল্লেখ পাওয়া যায়।“মনসামঙ্গল” কাব্যে ও “চৈতন্যচরিতামৃত” গ্রন্থে পাওয়া বিভিন্ন জায়গার নাম ও বিবরণ তুলনা করলে দেখে যায় ২৪টি পরগনা জেলার উক্ত জায়গাগুলির অস্তিত্ব ছিল। চাঁদসওদাগর বারুইপুরে পৌছে আদি গঙ্গা তীরবর্তী মনসামন্দির লুঠ করেন। শ্রীচৈতন্যদেব বারুইপুরের কাছে অতিসরাতে অনন্ত পন্ডিতের আতিথ্য গ্রহণ করেন।মথুরাপুর থানা অঞ্চলে ছিল ছত্রভোগ বন্দর।
সঠিক অনুচ্ছেদ শিরোনাম কোনটি?
titleA. প্রাচীন কাল
titleB. নামকরণ
titleC. ধর্ম
titleD. মধ্যযুগীয়
উত্তর: titleA